cyanic-selkie/wikianc huggingface dataset:
பெராரி
வாணிகசரக்காக்கல் மற்றும் கண்காட்சி
ஃபெராரி தன் நிறுவனத்திற்குள்ளேயே நிர்வகிக்கப்படும் வாணிகசரக்காக்கல் வரிசையில் பல பொருட்களுக்கு உரிமம் அளித்துள்ளது. ஃபெராரியின் வர்த்தகப் பெயரை கொண்டவைகளில், கண்ணாடி, பேனாக்கள், பென்சில்கள், மின்னணுச் சாதனங்கள், வாசனைத் திரவியங்கள், கொலோன்,துணிகள்,உயர்-தொழில்நுட்ப மிதிவண்டிகள்,கைக்கடிகாரங்கள்,செல்ஃபோன்கள் மற்றும் மடிக்கணினிக் கூட உண்டு.
ஃபெராரி அருங்காட்சியகம் ஒன்றைக் கூட நடத்துகிறது மாரனெல்லொவில் உள்ள கேலரியா ஃபெராரி, நிறுவனத்தின் வரலாற்றில் இடம் பெற்ற சாலை மற்றும் பந்தயக் கார்கள் மற்றும் இதர இனங்களைக் காட்சிக்கு வைத்துள்ளது.
2009 ஆம் ஆண்டு நவம்பர் 2 ஆம் தேதி, ஃபெராரி S.p.A. பிரபலமான வலை மேலாண்மை விளையாட்டான பாட்ரேசரை பலனளிக்கக் கூடிய வகையில் இழுத்து மூடியது. நிறுவனம் இச் சிறிய விளையாட்டின் உரிமையாளர்/உருவாக்கியவரை தொடர்பு கொண்டு அனைத்து ஃபெராரி அம்சங்களையும் நீக்க உத்தரவிட்டனர். ஆகையால் இணையத் தளத்தை காலவரையின்றி மூட நேர்ந்தது. சுமார் 3500 பேர் கொண்ட நெருக்கமாக பின்னப்பட்ட சமூகம் நிறுவனத்தின் நடவடிக்கையை அபத்தமானது மற்றும் தேவையற்றது என அழைத்தனர். காரணம் கேட்டபோது, நிறுவனத்தின் ஒரு பிரதிநிதி "Sì, è perché siamo un pugno di punture" என்று கூறினார். BATரேசர் இப்போது எவ்விதமான எதிர்வினையையும் ஆற்றவில்லை.
தொழில்நுட்ப பங்குமுறைகள்
ஃபெராரி பார்முலா ஒன் இயந்திரங்களை பல இதர அணிகளுக்கு பல வருடங்களுக்கு அளித்து வர உடன்படிக்கைகளை வைத்திருந்தது. தற்போது ஸ்குடெரியா டோரோ ரோஸ்ஸோவை அளித்து வருகிறது.
புற இணைப்புகள்
பகுப்பு:கூகுள் தமிழாக்கம்-நிறுவனங்கள் பகுப்பு:இத்தாலிய தானுந்து வணிக நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள் பகுப்பு:இத்தாலிய வணிக நிறுவனங்கள்
போத்துராஜூ
போத்துராஜூ ( పోతరాజు) ஒரு இந்து நாட்டுப்புற தெய்வம், அவரை வணங்குபவர்களால் விஷ்ணுவின் ஒரு அவதாரமாக  கருதப்படுகிறார். அவர் மகாராஷ்டிரா மற்றும் தென்னிந்தியாவின் ஆந்திரா, தெலுங்கானா, தமிழ்நாடுகளில் சில கிராமப்புறங்களில் ஒரு கிராமதேவதையகக் கருதப்படுகிறார், மேலும் சில சமயங்களில் கங்கம்மா மற்றும் யெல்லமா போன்ற பெண் நாட்டுப்புற தெய்வத்தின் சகோதரராகவும் கருதப்படுகிறார்.
புராண கதை
இந்த தெய்வத்தின் தோற்றம் மற்றும் நோக்கம் பற்றி பல்வேறு புராணக்கதைகள் மற்றும் நம்பிக்கைகள் உள்ளன, ஆனால் அவர் பொதுவாக அவர்களின் கோவில்கள் மற்றும் ஊர்வலங்களில் உள்ள தெய்வங்களின் சக்தியை பாதுகாக்கும் பாதுகாவலராகக் கருதப்படுகிறார்,
ஆந்திரப் பிரதேசம் மற்றும் தெலுங்கானாவில், விவசாய சமூகங்களைச் சேர்ந்த பெண்கள் சப்த கன்னிகைகளின் தேவதைகளை வணங்குகிறார்கள்: ஏழு கன்னி தெய்வங்களான போலேரம்மா அங்கம்மா, முத்தியாலம்மா, போச்சம்மா, பங்காரம்மா, மாதம்மா மற்றும் எல்லம்மா, இவர்களுடைய ஒரே சகோதரன் என போத்துராஜுவை கருதுவதும் உண்டு. அவர் மூத்த சகோதரியான போச்சம்மாவின் ஆண் உருவமாக கருதப்படுகிறார்.
ஒருமுறை, லட்சுமி, சீதையாக, ராமனைக் கண்டு மயங்கி, அவனுடன் காட்டில் விளையாட விரும்பினாள் என்று பாரம்பரியமாக நம்பப்படுகிறது. ராமர் அதற்கு மறுத்ததால், அடுத்த ஜென்மத்தில், ராமர் எப்பொதும் கெட்ட மனிதர்களால் சூழ்ந்தே வாழும்படி  சபித்தார், பதிலுக்கு ராமரோ பெருந்தன்மையாக, லட்சுமி அடுத்த ஜென்மத்தில் காமேஸ்வரியாக (காமவல்லியாக) பிறப்பாள் என்றும் எப்போதெல்லாம் ராமரின் பெயர் உச்சரிக்கப்படுமோ அப்போதெல்லாம் அவள் புன்னகைப்பாள் என்றும் கூறினார். அவரது வேண்டுகோளின் பேரில், சிவன் லக்ஷ்மியின் சக்தியை ஒரு குளத்தில் வைத்தார், அதில் இருந்து பார்வதி கவனக்குறைவாக ஏழு குடங்களை எடுத்து, ஏழு சகோதரி-தெய்வங்களை உருவாக்கினார். அவர்களை தத்தெடுப்பது குறித்து தெய்வீக தம்பதிகளால் முடிவு செய்ய முடியாததால், சகோதரிகளைப் பாதுகாக்க போத்திராஜு பிறந்தார். பிரம்மா மூன்று சகோதரிகளை ஒன்றுபோல  குளத்திலிருந்து உருவாக்கும்போது, அவர்களில் ஒருவரான காமவல்லியை போத்திராஜு தனது மனைவியாக எடுத்துக்கொள்கிறார்.
தமிழ்நாட்டில் சில கிராமப்புற சமூகத்தினரால் முனியாண்டியின் தம்பியாகக் கருதப்படுகிறார்.
ராஜு நாரிசெட்டி
பகுப்பு:Articles with hCards ராஜு நாரிசெட்டி (Raju Narisetti; பிறப்பு 1966) ஒரு தொழில் முறை பத்திரிகையாளரும் முக்கிய சர்வதேச செய்தித்தாள்களில் முன்னாள் ஆசிரியரும் ஆவார். இவர் 2020 முதல் மெக்கின்சி &amp; நிறுவனத்தில் உலகளாவிய வெளியீட்டு இயக்குநராக பணியாற்றியுள்ளார். ஜூலை 2018 முதல் டிசம்பர் 2019 வரை, கொலம்பியா பலகலைகழகத்தின் இதழியல் பள்ளியில்தொழில்முறை பயிற்சிப் பேராசிரியராகவும், நைட்-பேக்ஹாட் நிதியுதவித் திட்டத்தின் இயக்குநராகவும் இருந்தார். அக்டோபர் 2017 இல், நாரிசெட்டி விக்கிமீடியா அறக்கட்டளையின் அறங்காவலர் குழுவில் நியமிக்கப்பட்டார். உலகப் பொருளாதார மன்றத்தின் இளம் உலகத் தலைவர்களில் ஒருவராகவும் உள்ளார்
தொழில்
நாரிசெட்டி உசுமானியா பல்கலைக்கழகத்தில் பொருளாதாரத்தில் இளங்கலை பட்டமும், ஊரக மேலாண்மை நிறுவனத்தில் முதுகலை வணிக மேலாண்மை பட்டமும், புளூமிங்டனின் இந்தியானா பல்கலைக்கழகத்தில் இதழியலில் முதுகலைப் பட்டமும் பெற்றவர். இவர் டேடன் டெய்லி நியூஸ் என்ற பத்திரிக்கையில் தனது அமெரிக்க வாழ்க்கையைத் தொடங்குவதற்கு முன்பு இந்தியாவில் தி எகனாமிக் டைம்ஸில் பத்திரிகையாளராகத் தொடங்கினார். அங்கு 1991 முதல் 1994 வரை பணியாளர் நிருபராக இருந்தார்.
1994 இல் உலகளாவிய ஊடகம், தொழில்நுட்பம் மற்றும் நுகர்வோர் தயாரிப்புகளின் போக்குகளில் நிபுணத்துவம் பெற்ற ஒரு நிருபராக இவர் முதலில் தி வால் ஸ்ட்ரீட் ஜர்னலில் சேர்ந்தார்; அடுத்த பன்னிரண்டு ஆண்டுகளில், இவர் அமெரிக்க பதிப்பின் துணை தேசிய ஆசிரியராக பதவி உயர்வு பெற்றார்; தி வால் ஸ்ட்ரீட் ஜர்னல் ஐரோப்பாவின் நிர்வாக ஆசிரியர் (2003-2004) மற்றும் ஆசிரியர் (2004-2006); மற்றும் துணை நிர்வாக ஆசிரியர் (2005-2006) செய்தித்தாளின் ஐரோப்பா, மத்திய கிழக்கு மற்றும் ஆப்பிரிக்கா ஆகியநாடுகளுக்கு பொறுப்பாகவும் இருந்தார். 2006 முதல் 2009 வரை மின்ட்டின் நிறுவன ஆசிரியராக இருந்த போது அதனை இந்தியாவின் இரண்டாவது பெரிய வணிகப் பத்திரிகையாக வெளிவருவதற்கு உதவினார். இது எச்டி மீடியாவிற்கு சொந்தமானது. இது ஹிந்துஸ்தான் டைம்ஸ் பத்திரிக்கையையும் வெளியிடுகிறது.
2012 இல் தி வால் ஸ்ட்ரீட் ஜேர்னலில் ( தி வால் ஸ்ட்ரீட் ஜர்னல் டிஜிட்டல் நெட்வொர்க்கின் தலைவராக) மீண்டும் சேர்வதற்கு முன்பு 2009 முதல் 2012 வரை தி வாஷிங்டன் போஸ்டின் டிஜிட்டல் ஆசிரியராக நாரிசெட்டி இருந்தார். 2013 முதல் 2016 வரை நியூஸ் கார்ப்பரேஷனின் வளர்ச்சி மற்றும் மூலோபாயத்தின் மூத்த துணைத் தலைவராக இருந்த இவர், குறிப்பாக ஆசியாவில் புதிய வருவாய் வாய்ப்புகளை வளர்ப்பதற்கு ஊடகக் குழுவிற்கு உதவினார்.
செப்டம்பர் 2016 இல் யூனிவிஷன் கையகப்படுத்தியதைத் தொடர்ந்து கிஸ்மோடோ மீடியா குழுமத்தின் தலைவர் மற்றும் தலைமை நிர்வாக அதிகாரியாக இவர் நியமிக்கப்பட்டார். ஏப்ரல் 2018 வரை இவர் அந்தப் பதவியில் இருந்தார் தி டெய்லி பீஸ்ட்செய்தியின்படி, ஊழியர்களை வெளியேற்றும் நிகழ்வுகளுக்கு மத்தியில் யூனிவிஷனால் வெளியேற்றப்பட்டார்.
வெளி இணைப்புகள்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:இந்திய ஊடகவியலாளர்கள்
பாரதி புத்தகாலயம்
பாரதி புத்தகாலயம் (Bharathi Puthakalayam) என்பது தமிழ்நாட்டில் அமைந்துள்ள ஒரு தமிழ்ப் பதிப்பகம் ஆகும். இலக்கியம், அரசியல், அறிவியல் என ஆயிரத்திற்கும் மேற்பட்ட தலைப்புகளில் நூல்களைப் பதிப்பித்துள்ளது. உடன், சமூக நலம் சார்ந்த முற்போக்கு ஆய்வு நூல்களையும் வெளியிட்டு வருகின்றது. இதன் தற்போதைய (2013) பொறுப்பாளராக ஜி. ராமகிருஷ்ணன் என்பவர் இருக்கிறார்.
இதன் ஒரு பகுதியாக "புக்ஸ் ஃபார் சில்ரன்" (Books for Children) வரிசை வெளிவருகின்றது. கல்வி, குழந்தைகள், தமிழ்நாட்டு அடிப்படை கல்வி: ஆய்வு மற்றும் விமர்சனம் சார்ந்த நூல் இந்த பகுதி ஊடாக வெளியிடப்படுகிறது.
பதிப்பகத்தின் மாத வெளியீடான புதிய புத்தகம் பேசுது இதழ் சமூக, கலை, இலக்கியம், நூல்கள் பற்றிய தகவல்கள், விமர்சனங்கள், மதிப்புரைகள் போன்றவற்றையும் படைப்பாளிகளின் நேர்காணல்களையும் தொகுத்து வெளிவருகின்றது.
வெளியிட்ட நூல்கள்
பார்க்க: பாரதி புத்தகாலய நூல்கள்
2014 ஆம் ஆண்டு நடைபெற்ற 37வது சென்னை புத்தகக் காட்சியில் பாரதி புத்தகாலயம் 100 தலைப்புகளில் புத்தகங்களைக் கொண்டு வந்தது. அவற்றில், தாரிக் அலியின் ‘அடிப்படை வாதங்களின் மோதல்’, பசவபுன்னையாவின் ‘மீரட் சதி வழக்கு’ தேவி பிரசாத் சட்டோபாத்தியாயாவின் ‘இந்திய நாத்திகம்’ சத்தியஜித் ரேயின் குழந்தைகளுக்கான 20 துப்பறியும் கதைகள், அருணனின் ‘கம்யூனிஸ்ட்டுகளின் சாதனை சரித்திரம்’, ச. தமிழ்ச்செல்வனின் ‘என் சக பயணிகள்’, ‘சந்தித்தேன்’, விழியனின் ‘உச்சிநுகர்’, மொழிபெயர்ப்பு நூலான ‘வைக்கம் பஷீர் வாழ்க்கை வரலாறு’, ‘மக்களின் மார்க்ஸ்’ போன்றவை விற்பனைக்கு வந்தன.
சி. ஆர். விஜயகுமாரி
விஜயகுமாரி 1950களில் நடிக்கத் துவங்கிய தமிழ்த் திரைப்பட நடிகை.
பல இயக்குனர்களின் முதல் படத்தில் நடித்தவர். ஸ்ரீதரின் முதல் திரைப்படம் " கல்யாண பரிசு ", கே.எஸ்.கோபாலகிருஷ்ணனின் முதல் திரைப்படம் சாரதா, ஆரூர்தாஸ் இயக்கிய முதல் திரைப்படம் பெண் என்றால் பெண், மல்லியம் ராஜகோபாலின் "ஜீவனாம்சம்" ஆகியவை இத்தகையத் திரைப்படங்களாகும்.
அவர் நடித்த சில திரைப்படங்கள் அவரேற்ற வேடத்தின் பெயர் கொண்டு வெளிவந்தன. காட்டாக, சாரதா, சாந்தி, ஆனந்தி, பவானி ஆகும். ஸ்ரீதரின் இயக்கத்தில் அவர் நடித்த போலீஸ்காரன் மகள், ஏ. சி. திரிலோகச்சந்தர் இயக்கிய நானும் ஒரு பெண் திரைப்படங்களில் அவரது நடிப்பு சிறப்பாக அமைந்திருந்தது. பூம்புகார் திரைப்படத்தில் கண்ணகியாக நடித்துள்ளார்.
திரைப்பட நடிகர் எஸ். எஸ். இராஜேந்திரனைத் திருமணம் புரிந்து கொண்டார். இருப்பினும் மணவாழ்வில் ஏற்பட்ட பிணக்கின் விளைவாக இருவரும் பிரிந்து வாழ்ந்தனர். இவருக்கு இரவி என்றொரு மகன் உள்ளார்.
வெளியிணைப்புகள்
பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:1936 பிறப்புகள் பகுப்பு:20 ஆம் நூற்றாண்டின் இந்திய நடிகைகள்
நாட்சி கட்சி
நாசிக் கட்சி அல்லது தேசிய சோசலிச ஜேர்மன் தொழிலாளர் கட்சி (The National Socialist German Workers Party, ஜெர்மன்: Nationalsozialistische Deutsche Arbeiterpartei, NSDAP), 1920 முதல் 1945 வரையில் ஜெர்மனியின் ஓர் அங்கீகரிக்கப்பட்ட அரசியற் கட்சியாகும்.
நாசிக் கட்சி முதலாம் உலகப் போரின் முடிவில் தேசியவாதிகள் சிலரினால் வளர்த்தெடுக்கப்பட்டது. ஜூலை 28 1921 முதல் இக்கட்சியின் தலைவராக சர்வாதிகாரி அடொல்ஃப் ஹிட்லர் இருந்தார். ஜெர்மனிய அதிபர் 'போல் வொன் ஹின்டென்பேர்க் என்பவர் 1933இல் ஹிட்லரை நாட்டின் சான்சிலராகத் தேர்ந்தெடுத்தார். ஹின்டென்பேர்க்கின் மறைவிற்குப் பின் கட்சி ஹிட்லரின் முழுக் கட்டுப்பாட்டில் வந்தது.
வெளி இணைப்புகள்
பகுப்பு:செருமானிய அரசியல் பகுப்பு:நாசிசம் பகுப்பு:அடால்ஃப் இட்லர்
கல்யாணசுந்தரம் மேல்நிலைப் பள்ளி
கல்யாணசுந்தரம் மேல்நிலைப் பள்ளி (Kalyanasundaram higher secondary school) தஞ்சாவூர் மாநகராட்சியில் உள்ள  இருபாலர் பயிலும் மேல்நிலைப்பள்ளி  ஆகும். 1891 ஆம் ஆண்டு தொடங்கப்பட்ட இப்பள்ளி மிகவும் பழமையான பள்ளிகளில் ஒன்றாகும். இப்பள்ளிக்கூடம் கட்டுவதற்கு தேவையான இடத்தை கல்யாணசுந்தரம் என்பவர் நன்கொடையாக அளித்துள்ளார்.
மேற்கோள்கள்
பகுப்பு:தஞ்சாவூர் மாவட்டத்திலுள்ள தனியார் பள்ளிகள்
நிக்ரோசில்
என் வகை வெப்பமின் இரட்டைகளில் நேர்மின்சுமை தாங்கியாக நிக்ரோசில் கலப்புலோகமும் எதிர்மின்சுமை தாங்கியாக மற்றொரு நிக்கல் கலப்புலோகமான நிசில் கலப்புலோகமும் பயன்படுத்தப்படுகிறது
புற இணைப்புகள்
பகுப்பு:நிக்கல் கலப்புலோகங்கள் பகுப்பு:சிலிக்கான் கலப்புலோகங்கள் பகுப்பு:குரோமியம் கலப்புலோகங்கள்
மெய்ச்சுடர் (இதழ்)
thumb|150px|மெய்ச்சுடர்-இதழட்டை மெய்ச்சுடர் என்பது 2010 சூலை முதல் தமிழில் வெளியிடப்பட்டு வரும் ஒரு சிற்றிதழாகும். தமிழ்ச் சிற்றிதழ் சங்கத்தில் பதிவு பெற்ற இந்த மாத இதழின் ஆசிரியராக நா.வெங்கடேசன் என்பவர் இருக்கிறார். பேராவூரணியிலிருந்து வெளியாகும் இந்த இதழ் தலையங்கம், கட்டுரை, கவிதை மற்றும் பகுதிச் செய்திகள் போன்றவற்றை உள்ளடக்கமாகக் கொண்டிருக்கிறது.
வெளி இணைப்புகள்
பகுப்பு:தமிழ்நாட்டுச் சிற்றிதழ்கள்
தமிழ் நாவலர் சரிதை
தமிழ் நாவலர் சரிதை என்பது 17 ம் நூற்றாண்டில் தொகுக்கப்பட்ட ஒரு தமிழ் திரட்டு நூல் ஆகும்.
51 புலவர்களின் வலாற்றை இது கூறுகிறது. காப்புச் செய்யுள் 3 உள்பட 269 பாடல்கள் இதில் உள்ளன. தொகுத்தவர் யார் என்பது தெரியவில்லை. பாடல்களும், அவற்றைப் பற்றிய கொளுக் குறிப்புகளும் இதில் உள்ளன. ஔவை சு துரைசாமிப் பிள்ளை உரை ஒன்று பட-அச்சு உருவில் தளத்தில் உள்ளது.
காப்புச் செய்யுள்கள்
இந்த வரலாற்று நூலைத் தொகுத்தவர் தன் நூல் இனிதே நிறைவேற விநாயகப் பெருமானை வாழ்த்தும் மூன்று பாடல்களைப் பாடி முதலில் காப்புச் செய்யுளாக அமைத்துள்ளார்.
பாடல்கள்
பாடல்கள் பெரும்பாலும் பிற்காலக் கவிஞர்களால் பாடப்பட்டவை. குறுந்தொகை புறநானூறு, திருவள்ளுவ மாலை, பதினோராம் திருமுறை முதலான நூல்களில் காணப்படும் பாடல்களும் இத் தொகுப்பில் இடம் பெற்றுள்ளன. புலவர்களின் பெயர்கள் ஒன்றாக இருத்தலால், காலக் கண்ணணோட்டம் இல்லாமல் அவை இணைக்கப்பட்டுள்ளன. இதனை ஔவை துரைசாமிப் பிள்ளை தம் உரையில் ஆங்காங்கே குறிப்பிட்டுள்ளார்.
புலவர்கள்
புலவர்களின் வரலாறு இந்த நூலில் குறிப்பிடப்பட்டுள்ளது. புலவர்கள் பாடிய பாடல்களும், நிகழ்வுகளும் இதில் குறிப்பிடப்பட்டுள்ளன. இது கூறும் 51 புலவர்களின் பெயர்களை இங்கு அகர வரிசையில் காணலாம்.
மேற்கோள்
பகுப்பு:தமிழ் இலக்கியம் பகுப்பு:17 ஆம் நூற்றாண்டுத் தமிழ் நூல்கள்
லூப் நகர்பேசி
லூப் நகர்பேசி  (Loop Mobile, முன்னதாக பிபிஎல் நகர்பேசி, BPL Mobile), வழமையாக  லூப் என்றழைக்கப்படும் இந்த நிறுவனம் இந்தியாவில் தொலைத்தொடர்பு சேவைகளை வழங்க உரிமம் பெற்றுள்ள ஓர் நிறுவனமாகும். 21 மாநிலங்களில் தொலைத்தொடர்புச் சேவைகளை வழங்க இந்திய அரசின் தொலைத்தொடர்புத் துறையின் உரிமத்தைப் பெற்றுள்ள இந்நிறுவனம் தற்போது இராசத்தான், பஞ்சாப், அசாம், கொல்கத்தா, வடகிழக்கு மாநிலங்கள், மும்பை, மத்தியப் பிரதேசம், அரியானா, ஒடிசா மாநிலங்களில் ஜிஎஸ்எம் முறைமையில் முன்கட்டண, பின்கட்டண சேவைகளை வழங்கி வருகிறது.
சந்தாதாரர்கள் எண்ணிக்கை
லூப் நகர்பேசியின் சந்தாதாரர்களின் எண்ணிக்கை - சூலை 2011இல்:-
மொத்தமாக 3,260,000 (ஏறத்தாழ.) அல்லது இந்தியாவிலுள்ள மொத்த நகர்பேசிகளில் 0.50% (ஏறத்தாழ.)
வெளி இணைப்புகள்
பகுப்பு:இந்திய தொலைதொடர்பு நிறுவனங்கள்
ஓலை வலை மீன்பிடி
மீன்பிடிப்பகுதி
இத்தொழில் நடக்கும் பிரதானமான இடம் இராமநாதபுரம் மாவட்டத்தில் அமைந்துள்ள கடல்பகுதி ஊரான இராமேசுவரத்திற்கு அருகில் அமைந்துள்ள மன்னார் வளைகுடாவும், பாக் சலசந்தியும் உள்ள கடல் பகுதி ஆகும். இத்தொழில் முறை இலங்கைக் கடல் பகுதியிலும் நடைமுறையில் உள்ளது.
சூழ்நிலை பாதிப்பு
கோல் இழுவலை, அடிமட்ட பலகை இழுவலை, மிதவை இழுவலை, சூழ்வலை, மற்றும் சுருக்கு வலை போன்றவற்றால் சூழ்நிலை மண்டலம் பாதிக்கப்படுவதை உணர்ந்த இப்பகுதிமக்கள் ஓலை வலை மீன்பிடி முறையை மட்டும் தொடர முடிவு செய்துள்ளார்கள்.
முறை
இந்த வகையில் மீன்களைப்பிடிக்கும் பெண்கள் கடலில் கழுத்தளவு நீரில் மூன்று பெண்கள் நின்றுகொண்டு யூ (U) வடிவ வலையை கடலில் போட்டுப் பின்னர் ஓ (O) வடிவமாக ஆகச்செய்து மீன்களைப்பிடித்து வருகிறார்கள். இதற்கு மூன்று பெண்கள் தேவைப்படுகிறார்கள். ஆட்கள் அதிகமானால் கயிற்றின் அளவு நீளமாகக் கூட்டப்பட வேண்டும். இவ்வகையான மீன்பிடி முறைக்கு அதிக முதலீடு தேவையில்லை. முதலாளித்துவ முறை இத்தொழிலில் கிடையாது.
மேற்கோள்கள்
பகுப்பு:மீன்பிடித்தல்
வருண் கமல்
வருண் என்பவர் ஒரு இந்திய திரைப்பட நடிகர் ஆவார். இவர் ஆண்டோனியின் ஒரு நாள் இரவில் (2015) என்ற படத்தில் நடிகராக அறிமுகமானார். பின்னர் ஏ. எல். விஜய் மற்றும் பிரபுதேவா சம்பந்தப்பட்ட படங்களில் தொடர்ந்து பணியாற்றியுள்ளார்.
தொழில்
இவர் நடிகர் ஐசரி வேலனின் பேரனும், தொழிலதிபர்  ஐசரி கணேசின், மருமகனுமாவார். 2011 ஆம் ஆண்டில் ஸ்ரீமானின் தயாரிப்பு நிறுவனத்தின் படமான பரிமளா திரையரங்கம் என்ற படத்தில் விகாஷ் என்ற மேடை பெயரில் கதாநாயகனாக முதன்முதலில் நடித்தார். அப்படத்தில் கிஷோர், விவேக், சனுஷா, ஆர்யா உள்ளிட்டோர் விருந்தினர் தோற்றத்தில் நடித்தனர். ஆனால் அப்படம் தயாரிப்பு சிக்கல்களில் சிக்கியதால் திரையரங்குகளில் வெளிவரவில்லை. பின்னர் வருண் ஏ. எல். விஜய்யின் மேற்பார்வையில் உதவி இயக்குநராக பயிற்சி பெற்றார். மேலும் தலைவா (2013) படத்தின் உருவாக்கத்தில் பணியாற்றினார். தான் தயாரிக்கும் தனது அடுத்த படத்தில் நடிக்குமாறு வருணை விஜய் கேட்டுக்கொண்டார், ஒரு நாள் இரவில் (2015) என்ற பரபரப்பூட்டும் அப்படத்தை பிரபல திரைப்பட தொகுப்பாளரான ஆண்டோனி இயக்க வருண் நடித்தார். அப்படத்தில் முப்பது வயது தானி ஓட்டுநர் கதாபாத்திரத்தில் நடிக்க வருண் தன் எடையை பதினைந்து கிலோகிராம் வரை கூட்டினார். மேலும் இப்படத்தில் சத்யராஜ், அனுமோள், யூகி சேது ஆகியோர் நடித்தனர். இந்த படம் வணிக ரீதியாக சிறப்பான வெற்றியை ஈட்டவில்லை. ஆனால் விமர்சகர்களிடமிருந்து நேர்மறையான விமர்சனங்களைப் பெற்றது.
கற்பனை பரபரப்பூட்டும் திரைப்படமான போகனில் ஜெயம் ரவி, அரவிந்த்சாமி ஆகியோருடன் இணைந்து நடித்த வருண் அதில் ஒரு காவல்துறை அதிகாரியாக நடித்தார், அதற்காக இவர் உடல் எடையைக் கூட்டினார். வருண் பிரபு தேவா தயாரிக்கும் படமான சம் டைம்சில் படத்தின் வழியாக மீண்டும் ஒரு முக்கியப் பாத்திரத்தில் நடித்தார். இரண்டாவது முன்னணி நடிகராக நெருப்புடா படத்திலும், விக்ரம் பிரபுவுடன் இணைந்து நடித்தார். மேலும் ஏ. எல். விஜய் இயக்கிய வனமகன் படத்தில் ஜெயம் ரவி மற்றும் சாயிஷா ஆகியோருடன் இணைந்து நடித்தார்.
சம்யுக்தா ஹெக்டேவுடன் 2019 ஆம் ஆண்டு வெளியான தமிழ் நகைச்சுவை நாடக திரைப்படமான பப்பி படத்தில் வருண் நாயகனாக அறிமுகமானார். பிரபு தேவா தயாரிக்கும் வினோதன் படத்தில் வருண் இரண்டாவதாக முன்னணி கதாப்பாத்திரத்தில் நடிக்கவுள்ளார். அப்படத்தில் இவருடன் இணைந்து வேதிகா மற்றும் சலோனி லுத்ரா ஆகியோர் நடிக்கவிருக்கிறனர்.
குறிப்புகள்
பகுப்பு:1992 பிறப்புகள் பகுப்பு:சென்னை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:பிக் பாஸ் தமிழ் போட்டியாளர்கள்
பூட்டானின் வரலாறு
பூட்டானின் வரலாறு துவக்கத்தில் தொன்மவியலை அடிப்படையாகக் கொண்டு தெளிவில்லாது உள்ளது. இங்குள்ள சில கட்டமைப்புக்களைக் கொண்டு இங்கு கி.பி 2000ங்களிலேயே மக்கள் வாழ்ந்துள்ளனர் என்பதற்கு சான்றுகள் உள்ளன. செவிவிழிக் காதைப்படி இதனை கூச் பிகாரின் அரசர் சங்கல்திப் கி.பி ஏழாம் நூற்றாண்டுகளில் ஆண்டார். ஆனால் இங்கு 9ஆம் நூற்றாண்டில் திபெத்திய பௌத்தம் அறிமுகமானபிறகே வரலாற்றுப் பதிவுகள் கிடைக்கின்றன. அந்த நூற்றாண்டில் திபெத்தில் நடந்த கொந்தளிப்புகளால் துரத்தப்பட்ட பல துறவிகள் பூட்டானுக்கு வந்து குடியேறினர். 12ஆம் நூற்றாண்டில் துருக்பா காக்யூபா பள்ளி நிறுவப்பட்டது. இது திபெத்திய காக்யூபா பள்ளியின் கிளையாகும். இன்றுவரை இது பூட்டானின் பௌத்த சமயத்தில் முதன்மை இடம் பெற்றுள்ளுள்ளது. நாட்டின் அரசியல் வரலாறு இந்த சமய வரலாற்றுடன் பின்னிப் பிணைந்துள்ளது. நாட்டில் உள்ள பல பௌத்த பள்ளிகள் மற்றும் விகாரங்களுக்கிடையே இருந்த தொடர்பாடலே அரசியலை முன்னிறுத்தியது.
கீழ்படியாத நாடு
தங்கள் நாட்டு வரலாற்றில் முழுமையும் iசுதந்திரமாகவே இருந்த ஒருசில நாடுகளில் பூட்டானும் ஒன்று. இந்நாட்டை எவரும் வென்றதில்லை, ஆக்கிரமித்தது இல்லை, அல்லது வெளி அதிகாரங்கள் ஆட்சி செலுத்தியதுமில்லை. பூட்டான் 7ஆம் நூற்றாண்டிலிருந்து 9ஆம் நூற்றாண்டு வரை காமரூப பேரரசு அல்லது திபெத்தியப் பேரரசு கீழ் இருந்ததாக யூகங்கள் இருந்தாலும் இதற்கான உறுதியான சான்றுகள் இல்லை. வரலாற்றுப் பதிவுகள் தெளிவாக கிடைக்கும் காலகட்டத்தில் பூட்டான் தொடர்ந்தும் வெற்றிகரமாகவும் தனது கோன்மையைக் காப்பாற்றி வந்துள்ளது.
பூட்டான் ஒருங்கிணைப்பு
1616இல் மேற்கு திபெத்திலிருந்து வந்த லாமா சப்துருங் ரின்பொச்சே என அறியப்பட்ட சப்துருங் இங்கவனாக் நாம்கியால் மூன்றுமுறை திபெத்திய தாக்குதல்களை முறியடித்தார். சண்டையிட்டு வந்த பௌத்தப் பள்ளிகளை அடக்கி, டிசா யிக் எனப்படுகின்ற சிக்கலான, முழுமையான சட்ட நெறியை உருவாக்கி தம்மை அரசராக வரித்துக்கொண்ட இவரே பூட்டானின் ஒருங்கிணைப்பிற்கு வழிவகுத்தார். சமய நிர்வாகத்தையும் நாட்டு நிர்வாகத்தையும் இவரே தலைமையேற்று நடத்தினார். இவரது மறைவிற்குப் பின்னர் அடுத்த 200 ஆண்டுகளில் உட்பூசல்களாலும் உள்நாட்டுச் சண்டைகளாலும் சப்துருங்கின் அதிகாரம் குறைந்தது. 1885இல் உக்யென் வாங்ச்சுக் மீண்டும் அதிகாரத்தை மையப்படுத்தி துணைக்கண்டத்தில் செல்வாக்குடன் திகழ்ந்த பிரித்தானியர்களுடன் நெருங்கிய நட்புடன் இருந்தார்.
இருபதாம் நூற்றாண்டில்
1907இல் உக்யென் வாங்ச்சுக் பூட்டானின் பாரம்பரிய அரசராகத் தேர்ந்தெடுக்கப்பட்டார். திசம்பர் 17, 1907இல் முடிசூட்டிக் கொண்டார். நாட்டுத் தலைவராக டிரக் கியால்ப்போ (கடல்நாக அரசர்) என அழைக்கப்பட்டார். 1910இல் அரசர் யுக்யென் பிரித்தானியருடன் புனாக்கா உடன்படிக்கை என்ற உடன்பாடு கண்டார்; இதன்படி பிரித்தானிய இந்தியா பூட்டானின் உள்விவகாரங்களில் எவ்விதத் தலையீடும் செய்யாது என உறுதி செய்யப்பட்டது, ஆனால் பூட்டான் தனது வெளிவிவகாரங்களில் பிரித்தானியரின் அறிவுரையைப் பின்பற்ற வேண்டும். 1926இல் யுக்யென் இறந்தபோது அவரது மகன் ஜிக்மே வாங்சுக் பதவியேற்றார். 1947இல் இந்தியா விடுதலையுற்றபின் புதிய இந்திய அரசும் பூட்டானை சுதந்திரமான நாடாக அங்கீகரித்தது. 1949இல் இந்தியாவுடன் பூட்டான் அமைதியும் நட்புறவும் உடன்படிக்கையை ஏற்படுத்திக் கொண்டது. புனாக்கா உடன்பாட்டைப் போலவே இதிலும் இந்தியா பூட்டானின் உள்விவகாரங்களில் தலையிடாதென்றும் ஆனால் அதன் வெளிநாட்டுக் கொள்கை இந்தியாவின் பரிந்துரைப்படி இருக்குமென்றும் ஏற்கப்பட்டது. 1952இல் அவரது மகன் ஜிக்மே டோர்ஜி வாங்ச்சுக் பதவியேற்றார். இவரது ஆட்சியில் பூட்டான் மெதுவாக தனது தனிமையிலிருந்து வெளிவந்து திட்டமிட்ட வளர்ச்சித் திட்டங்களை மேற்கொண்டது. பூட்டான் தேசிய சட்டமன்றம், பூட்டானிய அரசப் படை, அரச நீதிமன்றம் ஆகியன நிறுவப்பட்டன. புதிய சட்டமுறை செயலாக்கப்பட்டது. 1971இல் பூட்டான் ஐக்கிய நாடுகள் அவையில் உறுப்பினரானது.
நவீனமயமாக்கல்
1972இல் ஜிக்மே சிங்கே வாங்சுக் தமது 16ஆம் அகவையில் அரியணை ஏறினார். நவீனக் கல்விமுறை, அரசதிகாரத்தைப் பரவலாக்கல், நீர் மின் ஆற்றல் திட்டங்கள், சுற்றுலாத்துறை மேம்பாடு, நாட்டுப்புற வளர்ச்சி போன்றவற்றில் நாட்டம் செலுத்தினார். இவரது முன்னோக்கு வளர்ச்சிக் கருத்தியலான மொத்த தேசிய மகிழ்ச்சி எதிர் மொத்த தேசிய உற்பத்தி உலகளவில் மிகவும் அறியப்பட்ட ஒன்றாகும். இக்கருத்தியல் வளர்ச்சிக்குப் பல பரிமாணங்கள் உள்ளதென்பதையும் பொருளியல் இலக்குகள் மட்டுமே போதுமானவை அல்ல என்பதையும் அங்கீகரிக்கிறது. மக்களாட்சி முறைக்கு பூட்டான் தயாராகி விட்டதை உணர்ந்து திசம்பர் 2006இல் தமது அதிகாரத்தைத் தாமே துறந்தார். அவரது பதவி துறப்பிற்குப் பிறகு அவரது மகன், ஜிக்மே கேசர் நாம்கியல் வாங்சுக், அரசரானார்.
வெளி இணைப்புகள்
பகுப்பு:பூட்டானின் வரலாறு பகுப்பு:ஆசியாவின் வரலாறு
கந்துகூர் சட்டமன்றத் தொகுதி
என்பது ஆந்திரப் பிரதேச சட்டமன்றத்துக்கான தொகுதியாகும். இது நெல்லூர் மக்களவைத் தொகுதிக்கு உட்பட்டது.
உட்பட்ட பகுதிகள்
இது பிரகாசம் மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:பிரகாசம் மாவட்டம்
2011 எம்டி
2011 எம்டி (2011 MD) என்பது பூமிக்குக் கிட்டவாக, கிட்டத்தட்ட 12,000 கிலோமீட்டர் (7,500 மைல்) தூரத்தில், கடந்து சென்ற ஒரு சிறுகோள் ஆகும். இவை அப்பல்லோ சிறுகோள் வகையைச் சேர்ந்ததாகும். இது 2011 ஆம் ஆண்டு சூன் 27 ஆம் நாள் 17:00 UTC நேரத்துக்கு பூமிக்குக் கிட்டவாக வந்துள்ளது.
இவ்விண்கல் பூமியை அணுகும் போது அது சூரியனுக்குக் கிட்டவாக இருப்பதாகவே காணப்பட்டது. இதனால் இதனை சிறிது நேரம் மட்டுமே அவதானிக்க முடிந்தது. ஆனாலும், ஆஸ்திரேலியா, தெற்கு ஆப்பிரிக்கா, மற்றும் அமெரிக்காவில் உள்ள தொலைநோக்கிகளின் மூலம் இதனை அவதானிக்க முடிந்துள்ளது
நியூ மெக்சிக்கோ, சொக்கோரோ என்ற இடத்தில் உள்ள விண்தொலைநோக்கி மூலம் 2011 சூன் 21 ஆம் நாளில் "லிங்கன் பூமியை அணுகும் சிறுகோள்கள் ஆய்வு" (லீனியர்) என்ற நாசா ஆய்வுக்கழகத்தினரால் கண்டுபிடிக்கப்பட்டது. இது கண்டுபிடிக்கப்பட்டபோது இதனை ஒரு விண்கழிவு என்றே வானியலாளர்கள் கருதிருந்தனர். ஆனாலும் பின்னர் இது ஒரு சிறுகோள் என உறுதி செய்யப்பட்டது. இது ஏறத்தாழ 10 முதல் 45 மீட்டர்கள் (30 முதல் 150 அடி) நீளமானதெனக் கணிக்கப்பட்டுள்ளது
2011 எம்டி பூமியை நோக்கி வந்திருந்தாலும், அது வளிமண்டலத்திலேயே முழுமையாக எரிந்திருக்கும் எனவும், பூமியில் எதுவித சேதத்தையும் ஏற்படுத்தியிருக்காது எனவும் நாசா தெரிவித்துள்ளது.
மேற்கோள்கள்
பகுப்பு:சிறுகோள்கள் பகுப்பு:2011 இல் அறிவியல்
கஜுர்டி
கஜுர்டி என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
அமைவிடம்
இந்த ஊரின் வடமேற்கில் குண்டி என்ற ஊரும், வடக்கில் இந்தர்கோட்டா என்ற ஊரும், வடகிழக்கில் தனோரி, இந்தர்கோட்டா ஆகிய ஊர்களும், மேற்கில் சரோண் என்ற ஊரும், கிழக்கில் தனோரி என்ற ஊரும், தென்மேற்கில் சரோண் என்ற ஊரும், தெற்கில் பாலண் என்ற ஊரும், தென்கிழக்கில் தனோரி என்ற ஊரும் அமைந்துள்ளன.
மக்கள் தொகை
இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன. இந்த ஊரில் மொத்தம் 2095 மக்கள் வசிக்கின்றனர். இந்த எண்ணிக்கை 1034 ஆண்களையும், 1061 பெண்களையும் உள்ளடக்கியது.
அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
போக்குவரத்து
இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.
சான்றுகள்
பகுப்பு:வல்சாடு மாவட்டம்
க. நெடுஞ்செழியன்
'''க. நெடுஞ்செழியன்' (K. Nedunchezhiyan'', 15 சூன் 1944 – 4 நவம்பர் 2022) ஒரு தமிழ்நாட்டுத் தமிழறிஞர், மெய்யியலாளர் மற்றும் ஆய்வாளர் ஆவார். தஞ்சாவூர் தமிழ்ப் பல்கலைக்கழகத்தின் இலக்கியத் துறைத் தலைவராகவும், பேராசிரியராகவும் பணியாற்றி வந்தவர். விரிவான ஆய்வுப் பணிகளிலும் ஈடுபட்டுத் தமிழ், திராவிட இயக்கச் சிந்தனைகளையொட்டி  “இந்தியப் பண்பாட்டில் தமிழும் தமிழகமும்”, “தமிழ் இலக்கியத்தில் உலகாய்தம்” “தமிழ் எழுத்தியல் வரலாறு” உள்ளிட்ட 25 நூல்களை எழுதினார். இவற்றுள் ஆசீவகமும், அய்யனார் வரலாறும் என்ற ஆய்வு நூல் கூடுதல் பதிப்புகளைக் கண்டுள்ளது. இவர் ஆய்வுகள் மொழியியல் ஆய்வாளர்கள் நடுவே பெரும் தாக்கத்தை ஏற்படுத்தின. தமிழரின் பழங்கால சமயமும், ஏறக்குறைய தமிழர்களால் மறக்கடிக்கப்பட்டதுமான ஆசீவகம் குறித்து ஆராய்ந்து எழுதி அந்நெறி குறித்த கருத்துகளை மீண்டும் பொதுவெளியில் கொண்டுவந்தார்.
மறைமலை அடிகள், தேவநேயப் பாவாணர் ஆகியோருக்குப் பிறகு தமிழ்ச் சமூகத்தின் மிக முக்கியமான ஆய்வாளராக, அறிஞராக நெடுஞ்செழியன் பார்க்கப்படுகிறார்.
தொடக்க வாழ்க்கை
திருச்சிராப்பள்ளி மாவட்டம் லால்குடி அருகே கொள்ளிடம் ஆற்றங்கரையில் அமைந்துள்ள அன்பில் படுகை எனும் சிற்றூரில் வேளாண்மைத் தொழில் செய்துவந்த மீனாட்சி-கந்தசாமி இணையருக்கு 15 சூன் 1944 அன்று பிறந்தார் நெடுஞ்செழியன். இவர் பிறப்பதற்கு முன்பே இவர் குடும்பத்தினர் (குறிப்பாக இவர் தந்தையும் சிற்றப்பாவும்) திராவிட இயக்கத்துடனும் "பெரியார்" ஈ. வெ. இராமசாமியுடனும் தொடர்பில் இருந்தனர். அந்நாட்களில் பெரியாரின் சுயமரியாதை இயக்கத்தில் முன்னணிப் பேச்சாளராக இருந்த "நாவலர்" இரா. நெடுஞ்செழியனின் புகழ் கருதி அவர் பெயரை இவருக்குச் சூட்டினர். இவருக்கு ஒரு தம்பியும் மூன்று சகோதரிகளும் உண்டு.
நெடுஞ்செழியனின் தாயார் மீனாட்சி, 20 மார்ச் 2018 அன்று திருச்சியில் காலமானார்.
கல்வி
உள்ளூரில் பள்ளிக்கல்வியை முடித்த நெடுஞ்செழியன், உயர்கல்வியைக்  கும்பகோணம் அரசினர் கலைக் கல்லூரியிலும் சென்னை மாநிலக் கல்லூரியிலும் (முதுகலை தமிழ்; 1967-69) நிறைவு செய்தார். 1968-இல் நடைபெற்ற இரண்டாவது உலகத் தமிழாராய்ச்சி மாநாட்டையொட்டி மாணவர்களுக்காக நடத்தப்பட்ட கவிதைப் போட்டியில் பங்கேற்று முதல் பரிசை அன்றைய சென்னை மாநில முதல்வராக இருந்த "பேரறிஞர்" கா. ந. அண்ணாதுரையிடம் பெற்றார்.
மெய்க்கீர்த்திகள் என்ற தலைப்பில் ஆய்வு மேற்கொண்டு ஆய்வியல் நிறைஞர் பட்டம் பெற்றார். 1977-ஆம் ஆண்டு முனைவர் பட்ட ஆய்வை மதுரை காமராசர் பல்கலைக்கழகத்தில் மேற்கொண்டிருந்தபோது தன் நெறியாளரான பேராசிரியர் முருகரத்தினம் என்பாரின் ஊக்கத்தால் வங்காளத்தைச் சேர்ந்த மார்க்சிய அறிஞர் தேவிபிரசாத் சட்டோபாத்தியாயாவின் Lokayata: A Study in Ancient Indian Materialism என்ற நூலை வாசித்தார். அந்நூலைத் துணைச்சான்றாகக் கொண்டு தமிழ் இலக்கியத்தில் உலகாய்தம் என்ற தலைப்பில் ஆய்வு மேற்கொண்டு முனைவர் பட்டம் பெற்றார்.
ஆசிரியப்பணி
1969-ஆம் ஆண்டில் திருச்சியிலுள்ள தந்தை பெரியார் அரசு கலை அறிவியல் கல்லூரியில் தன் ஆசிரியப்பணியைத் தொடங்கினார் நெடுஞ்செழியன். அதனைத் தொடர்ந்து தான் பயின்ற கும்பகோணம் அரசினர் கலைக் கல்லூரியிலும் பிறகு முசிறியில் உள்ள அறிஞர் அண்ணா அரசினர் கலைக் கல்லூரியிலும் பணியாற்றினார். பின்னர், திருச்சி பாரதிதாசன் பல்கலைக்கழகத்தின் பெரியார் உயராய்வு மையத் தலைவராகவும் தஞ்சாவூர் தமிழ்ப் பல்கலைக்கழகத்தின் தமிழ்த்துறைத் தலைவராகவும் பணியாற்றி ஓய்வுபெற்றார்.
கல்லூரி, பல்கலைக்கழகப் பணியின்போதும் சொந்த ஊருக்குச் சென்று வேளாண்மை செய்வதைத் தன்னுடைய இணைப் பணியாக மேற்கொண்டார்.
ஆய்வுகள்
கருத்துமுதல்வாதமே இந்தியச் சிந்தனை மரபு என முன்மொழியப்பட்ட சூழலில், தேவிபிரசாத் சட்டோபாத்தியாயாவின் மரபை அடியொற்றிப்பொருள்முதல் வாதம் தமிழகத்தில் தோன்றிய தத்துவம் என எடுத்துரைக்க முயன்றார் நெடுஞ்செழியன். பெளத்தம் மற்றும் சமணம் போல ஆசீவகமும் வட இந்திய மதம் என்ற கருத்தை மறுத்து அதன் தமிழ் வேர்களைக் கண்டறிய முனைந்தார். இதற்கென இந்தியவியல் அறிஞர் ஏ. எல். பசாமின் ஆய்வுகளைச் சான்றாகக் கொண்டார். ஆசீவகத்தைத் தோற்றுவித்த மற்கலி கோசாலர் தமிழகத்தைச் சேர்ந்தவர் எனவும் ஐயனார், சாத்தன் என்ற பெயர்களில் வணங்கப்படுபவர் அவர்தான் எனவும் மொழிந்தார். அவரது ஆய்வுகள் அடிப்படை ஆதாரமற்றவை என்ற விமர்சனத்துக்கும் ஆளாயின.
தொடர்ந்து ஆசீவகம் குறித்து உரைகளை நிகழ்த்தினார். தமிழ்நாட்டின் இளம் ஆய்வாளர்கள் பலரையும் திருச்சிக்கு வரவழைத்துத் திருப்பட்டூர், சித்தன்னவாசல் போன்ற இடகளுக்கு நேரில் அழைத்துச் சென்று, களப்பயணமாக அவற்றைக் கற்றுத் தந்தார்.
திருப்பட்டூரிலுள்ள அரங்கேற்ற அய்யனார் கோயில், பிரம்மபுரீஸ்வரர் கோயில், திருவெள்ளறை புண்டரீகாட்ச பெருமாள் கோயில், புதுக்கோட்டை மாவட்டத்தில் உள்ள சித்தன்னவாசல் குடைவரைக் கோயில் ஆகிய இடங்களில் 17 செப்டம்பர் 2017 அன்று  நடைபெற்ற வரலாற்று ஆய்வியல் அறிஞர்களின் கள ஆய்வுக்குத் தலைமை தாங்கினார் நெடுஞ்செழியன். அப்போது அவர் "அறிவார்ந்த சமூகமாக வாழ்ந்த தமிழர்களின் வரலாறு மீட்கப்பட்டுப் புதுப்பிக்கப்பட வேண்டும். அதற்கான ஒரு முயற்சியே இந்தக் கள ஆய்வு. தமிழகத்தில் ஆயிரத்துக்கும் மேற்பட்ட 'கீழடி'கள் உள்ள நிலையில், அதில் முதன்மையானதாக திருப்பட்டூர் விளங்குகிறது. இங்கு அகழாய்வு உள்ளிட்ட பல ஆய்வுகள் நடத்தினால், தமிழர்களின் அறிவார்ந்த பல விடயங்கள் வெளியுலகுக்குத் தெரியவரும்" என்றார். thumb|187x187px|2007-ஆம் ஆண்டுவாக்கில்      நெடுஞ்செழியன்
உலகத் தமிழ் மொழி மெய்யியல் பண்பாட்டு ஆய்வு நிறுவனம் என்ற அமைப்பைத் தொடங்கி பல்கலைக்கழகங்கள், கல்லூரிகளுடன் இணைந்து கருத்தரகுகளையும் நடத்தினார்.
அரசியல் ஈடுபாடு
திராவிட இயக்கங்களிலும் தமிழ் அரசியலும் ஈடுபாடு கொண்டவர் நெடுஞ்செழியன். திராவிட முன்னேற்றக் கழகத்தின் (திமுக) முன்னாள் தலைவர் மு. கருணாநிதி, திமுகவினரிடம் திராவிட-பெரியாரியல் கருத்துகளைக் கொண்டுசேர்க்கும் நோக்கில் 'அறிவாலயம்' என்னும் அஞ்சல்வழிப் படிப்பைத் தொடங்கியபோது, அதன் பாடத்திட்ட உருவாக்கக் குழுவில் மா. நன்னன், மு.க.சுப்பிரமணியன் ஆகியோருடன் நெடுஞ்செழியனும் இடம் பெற்றிருந்தார். திமுகவின் முன்னாள் பொதுச் செயலாளர் க. அன்பழகனுடன் நெருக்கமாக இருந்த நெடுஞ்செழியன், அன்பழகனின் 80-ஆம் ஆண்டு மணிவிழாவை நடத்தி, விழா மலரையும் வெளியிட்டார்.
தமிழ்நாட்டில் செயல்பட்டு வந்த அனைத்துத் தமிழ் இயக்கங்களோடும் இணைந்து பணியாற்றினார் அவர் எழுதிய பல கவிதைகள் விடுதலைப்புலிகளின் இதழான ‘எரிமலை’யில் வெளியாகின.
தடா வழக்கு (1994-95)
1994-95 காலகட்டத்தில் நாள்தோறும் மாலை நேரங்களில் இளைஞர்கள் மற்றும் தமிழ் உணர்வாளர்களிடையே திராவிட இயக்கப் பார்வையில் இலக்கியம் குறித்துப் பேசுவதையும் பயிற்சி வகுப்புகள் எடுப்பதையும் வழக்கமாகக் கொண்டிருந்தார் நெடுஞ்செழியன். திருச்சியில் அப்படி நடந்த ஒரு கூட்டத்தில் பிரிவினைக்கு ஆதரவாகப் பேசினார் எனக் குற்றம் சாட்டி அவரை பயங்கரவாத மற்றும் சீர்குலைவு நடவடிக்கைகள் (தடுப்பு) சட்டத்தின் (தடா) கீழ் கைது செய்தது தமிழ்நாட்டுக் காவல்துறை. அவருடன் திராவிடர் கழகத்தின் அன்றைய சேலம் மண்டல அமைப்புச் செயலாளரும் பின்னாளைய திராவிடர் விடுதலை கழகத் தலைவருமான கொளத்தூர் மணியும் சிறையில் இருந்தார். நெடுஞ்செழியன் அதன்பின் பிணை ஆணை பெற்று வெளிவந்தார்.
பிரேசர் டவுன் வழக்கு (2002-13)
2002-03 காலகட்டத்தில் காவிரி ஆற்று நீர்ப் பிணக்கை முன்வைத்து கருநாடக மாநிலத் தலைநகர் பெங்களூரில் பதற்றம் நிலவியது. இதையொட்டி "வெடிகுண்டு மற்றும் வெடிபொருள் வைத்திருந்த விடுதலைப் புலிகள் மற்றும் கருநாடகத் தமிழ்த் தீவிரவாதிகள்" என்ற ஐயத்தின் அடிப்படையில் சிலர் மீது புலிகேசி நகர் (பிரேசர் டவுன்) காவல் நிலையத்தில் பல்வேறு பிரிவுகளில் ஒரு வழக்கு பதியப்பட்டது (SC NO: 471/2003, Crime No: 472/2). இதில் குற்றவாளிகளாகச் சேர்க்கப்பட்டிருந்தோரில் ஒருவர் நெடுஞ்செழியனின் 1994-95 பயிற்சி வகுப்பில் பங்கேற்றவர் என்ற ஐயத்தின் அடிப்படையிலும் தமிழ்நாட்டைத் தனியாகப் பிரிக்கச் சதி செய்தார் என்ற குற்றச்சாட்டின் அடிப்படையிலும் ்4 சூலை 2003 அன்று காலையில் கருநாடகக் காவல்துறையால் கைது செய்யப்பட்டார் நெடுஞ்செழியன். கைதானவர்களை வழக்கிலிருந்து விடுவிப்பதற்கான மேல் முறையீட்டு மனு கருநாடக உயர் நீதிமன்றத்தில் 2004-ஆம் ஆண்டு விசாரணைக்கு வந்தது. பிணைகள் மறுக்கப்பட்ட நிலையில் ஒரு காரணம் காட்டி இம்மனு தள்ளுபடி செய்யப்பட்டது. எனினும் இவ் வழக்கை ஆறு மாதங்களுக்குள் விசாரித்துத் தீர்ப்பு வழங்கப் பட வேண்டுமென்று உயர்நீதிமன்றம் ஆணையிட்டது. மேலும் குறிப்பிட்ட கால வரையறைக்குள் வழக்குக் கட்டுகளை அச் சிறப்பு நீதிமன்றத்திற்கு அனுப்பி வைக்க வேண்டுமென்றும் உத்தரவிட்டது. அதன்படி நீதியர் அரளி நாகராஜ் முன்பாக விசாரணைக்கு வந்தது. ஆனால் வழக்கை விரைந்து நடத்தப் போதுமான ஒத்துழைப்பு கிடைக்காத நிலையில், உயர் நீதிமன்ற ஆணையைச் சுட்டிக்காட்டி “வழக்கை விரைந்து நடத்தியிருந்தால் பாதிக்கப்பட்டோர் விடுதலையாகி இருப்பார்களே’’ என்று தம் ஆதங்கத்தை வெளியிட்டார் நீதியர் நாகராஜ். பின்னர் வேறொரு நீதியர் நியமிக்கப்பட்டார். சிறையானோரின் விடுதலைக்காகத் தமிழ்நாட்டில் ஏற்பட்ட அழுத்தங்களின் காரணமாக கர்நாடக அரசு “பேராசிரியர் நெடுஞ்செழியன் சிறையில் பத்திரமாக உள்ளார். என்று அறிக்கை வெளியிட்டது.
சிறையிருப்புக் காலத்தில் வழங்கப்பட்ட உணவு பற்றி நெடுஞ்செழியன் எழுதிய “எத்தனை நாளைக்கு இன்னும் எத்தனை நாளைக்கு’’ எனும் கவிதை தென்செய்தி இதழில் வெளிவந்தது. மேலும் அவர் எழுதிய கட்டுரைகளை அவ்வப்பொழுது தமிழ்த் தேசியத் தமிழர் கண்ணோட்டம் இதழ் வெளியிட்டது. இக்காலத்தில் எழுதப்பட்ட கட்டுரைகளே பின்னர் தமிழரின் அடையாளங்கள், சங்ககாலத் தமிழர் சமயம், சித்தண்ணவாயில் எனும் மூன்று நூல்களாக 2006-இல் வெளிவந்தன.
16 பிப்ரவரி 2006 அன்று பிணை பெற்று வெளிவந்தார் நெடுஞ்செழியன். சிறையிருப்பால் அவரது சமூக, ஆய்வுப் பணிகள் பெரிதும் பாதிக்கப்பட்டிருந்தன. 2008-ஆம் இவ்வழக்கு ஆண்டு தனி நீதிமன்றத்துக்கு மாற்றப்பட்டது.
பத்து ஆண்டுகளில் மொத்தம் பதினெட்டு நீதியர்கள் இவ்வழக்கை விசாரித்தனர். இறுதியாக வந்த நீதியர் எம்.எஸ்.பாலகிருஷ்ணா தன் தீர்ப்பை 30 மே 2013 அன்று வழங்கினார். குற்றம் சாட்டப்பட்ட 15 பேர் மீதான குற்றத்திற்குப் போதிய ஆதாரம் இல்லையாகையால் அவர்களை இந்த வழக்கிலிருந்து விடுவிப்பதாக ஆணையிட்டார்.
தலைமறைவான இருவர் மற்றும் இறந்துவிட்ட மூவர் தவிர, நெடுஞ்செழியன் உள்ளிட்ட மற்ற 10 பேரும் விடுதலை பெற்றனர்.
விருதுகள்
இவர் எழுதிய “தமிழரின் அடையாளங்கள்” எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டுக்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றது. “சித்தண்ணவாயில்’’ கட்டுரைத் தொகுப்புக்கு 2009-இல் கலைஞர் மு. கருணாநிதி பொற்கிழி விருது வழங்கப்பட்டது.
2021 ஆம் ஆண்டுக்கான கலைஞர் மு. கருணாநிதி செம்மொழித் தமிழ் விருது, ரூ.10 லட்சம் பொற்கிழியுடன் இவருக்கு ஆகத்து 2022-இல் வழங்கப்பட்டது.
இறுதிக்காலமும் மறைவும்
தன் இறுதிக்காலத்தில் ஆம்பூரை அடுத்த பனங்காட்டேரி பகுதியில் வேளாண் நிலம் வாங்கிக் கொய்யா, மிளகாய், கம்பு போன்ற பயிர்களை விளைவித்தார் நெடுஞ்செழியன். இயற்கை வேளாண்மை குறித்துப் பயிலரங்குகள், உழவர்களின் சிக்கல்கள் குறித்து தினமணி நாளிதழின் ஆசிரியர் கி. வைத்தியநாதனிடம் உரையாடுதல் உள்ளிட்ட செயல்பாடுகளிலும் ஈடுபட்டார்.
திருச்சி கே. கே. நகரில் வாழ்ந்துவந்த நெடுஞ்செழியன் உடல்நலக் குறைவு காரணமாக சென்னையில் உள்ள ராஜிவ் காந்தி பொது மருத்துவமனையில் அரசின் துணையுடன் சிகிச்சை பெற்றுவந்தார். எனினும் அங்கேயே 4 நவம்பர் 2022 அன்று அதிகாலை 3 மணி அளவில் தனது 78-ஆம் அகவையில் காலமானார். அவர் உடலுக்கு மருத்துவம் மற்றும் மக்கள் நல்வாழ்வுத் துறை அமைச்சர் மா. சுப்பிரமணியன் நேரில் சென்று அஞ்சலி செலுத்தினார். பின்னர் அவரது உடல் அன்று மாலையே திருச்சிக்கு எடுத்துச் செல்லப்பட்டு கே.கே.நகர் இராசா ராம் சாலையில் உள்ள மனிதம் இல்லத்தில் பொதுமக்களின் அஞ்சலிக்காக வைக்கப்பட்டது. பின்னர் 5 நவம்பர் அன்று மாலையில் அன்பில் படுகைக்கு எடுத்துச்செல்லப்பட்டு அடக்கம் செய்யப்பட்டது.
புகழ்
க. அன்பழகன் இவரை "‘தமிழ் மரபும், பெருமையும் காத்திடும் தமிழ் மான மறவர்" எனப் பாராட்டினார்.
நவம்பர் 2019-இல் இவரது "ஆசிவகமும் ஐயனார் வரலாறும்" என்ற நூலை மறுவெளியீடு செய்த அன்றைய எதிர்க்கட்சித் தலைவரும் பின்னாளைய தமிழ்நாட்டு முதலமைச்சருமான மு. க. ஸ்டாலின், நெடுஞ்செழியனைத் '' தமிழின அடையாள மீட்பர்" எனப் புகழ்ந்தார்.
"தமிழர் சிந்தனை மரபை நிலைநிறுத்த கருத்தியல் தளத்திலும், களத்திலும் அவர் நிகழ்த்தியுள்ள போராட்டம் என்றென்றும் நினைவுகூரப்படும்" என்றார் மதுரை மக்களவைத் தொகுதி உறுப்பினரும் எழுத்தாளருமான சு. வெங்கடேசன்.
"தமிழ் வைணவ நெறியை ஆராய்ந்த நூல்களுள் பேராசிரியர் [ஃப்ரீட்ஹெல்ம்] ஹார்டி அவர்களின் 'விரகபக்தி' எனும் நூலுக்கு இணையான நூல் ஒன்றை நான் இதுவரை பார்த்ததில்லை. வைணவம் குறித்த நண்பர் நெடுஞ்செழியனின் அருமையான கட்டுரையைப் பயின்றபின்னர் பேராசிரியர் ஹார்டியைப் போன்ற ஒரு நல்ல அறிஞர் தமிழகத்திற்குக் கிடைத்துள்ளார் என்று உறுதியாக நம்புகிறேன்" என்றார் ஆசியவியல் நிறுவனத்தின் நிறுவனரான ஜி. ஜான் சாமுவேல்.
மேற்கோள்கள்
பகுப்பு:1944 பிறப்புகள் பகுப்பு:2022 இறப்புகள் பகுப்பு:திருச்சி மாவட்ட நபர்கள் பகுப்பு:தமிழக எழுத்தாளர்கள் பகுப்பு:தமிழ்நாட்டுத் தமிழறிஞர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:திராவிட இயக்க எழுத்தாளர்கள் பகுப்பு:ஆசீவகம்
கியானேந்திர பாண்டே
கியானேந்திர பாண்டே (Gyanendra Pandey, பிறப்பு: ஆகத்து 12 1972) ஒரு இந்தியத் துடுப்பாட்டக்காரர்; மத்தியபிரதேசத்தைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டில் கலந்து கொண்டுள்ளார். இவர் 1997 இல் இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
குலந்திரன்பட்டு ஊராட்சி
குலந்திரன்பட்டு ஊராட்சி (Kulanthiranpattu Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2280 ஆகும். இவர்களில் பெண்கள் 1148 பேரும் ஆண்கள் 1132 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உறையூர்ப் பல்காயனார்
உறையூர்ப் பல்காயனார் சங்ககால நல்லிசைப் புலவர்களுள் ஒருவர். இவர் பாடிய பாடல் ஒன்று எட்டுத்தொகை நூல்களுள் ஒன்றான குறுந்தொகையில் 374ஆவது பாடலாக உள்ளது.
இவர் பெயர் பராயனார் என்றும் கூறப்படுகிறது. மேலும் இவர் யாப்பிலக்கணஞ் செய்திருந்தாரென்றும் யாப்பருங்கலக்காரிகை மூலம் அறிய முடிகிறது.
இணைப்பு
யாப்பருங்கலம், யாப்பருங்கலக் காரிகை ஆகிய நூல்களின் உரையில் மேற்கோள் பாடல்களாகப் பல்காயனார் பாடல்கள் காட்டப்பட்டுள்ளன. அவை யாப்பிலக்கணம் பற்றியவை. நன்னூல் போன்ற நூல்கள் தோன்றிய காலத்துக்குச் சற்றே முன்பு தோன்றியவை. இந்த இலக்கணப் புலவர் பல்காயனார் வேறு, சங்ககாலப் புலவர் உறையூர்ப் பல்காயனார் வேறு என்பதே பொருத்தமானது.
உறையூர்ப் பல்காயனார் பாடல் தரும் செய்தி
திருமணத்துக்கு முன் அவனுக்கும் அவளுக்கும் கள்ள உறவு. ஊரெல்லாம் ஒரே பேச்சு. இப்போது அவளது தாய், தந்தையருக்குச் சொல்லியாயிற்று. அவன் அவளது தாய், தந்தையர் முன் வணங்கி நிற்கிறான். ஊர்மக்கள் குழப்பம் மேலும் சிக்கலாகிறது. உயர்ந்த தென்னைமரத்தில் வளைந்து தொங்கும் கீற்றில் தூக்கணங் குருவி கட்டியிருக்கும் கூட்டைப் போல அவர்களுக்கு மனக்குழப்பம். (அவனும் அவளும் அந்தக் கூட்டில் வாழும் குருவிகள் போல வாழ்வர் என்பது இதனால் உணர்த்தப்படும் இறைச்சிப் பொருள்)
பகுப்பு:சங்கப் புலவர்கள்
மக்களாட்சி தேர்தல் தொடர்பான தலைப்புகள்
தேர்தல்கள்
பகுப்பு:அரசியல்
பாராபசார்
பாராபசார் (Barabazar) என்பது இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
23.36° வடக்கு 86.65° கிழக்கு என்ற அடையாள ஆள்கூறுகளில் பாராபசார் நகரம் பரவியுள்ளது. சோட்டா நாக்பூர் பீடபூமியில் தாழ்ந்த  படிநிலையை இந்நகரம் உருவாக்குகிறது. பொது சூழ்நிலையில் பார்ப்பதற்கு இந்நிலப்பகுதியில் சிதறிய மலைகள். காணப்படுவது போல உள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாராபசார் நகரத்தின் மொத்த மக்கள் தொகை 7,5729 ஆகும் இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 67% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 59 சதவீதத்தினர் கல்வியறிவு பெற்றவர்களாகவும் பெண்களில் 41 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 13% அளவில் உள்ளனர்.
கலாச்சாரம்
பாரா பசார் நகரத்திற்கு அருகே பாக்பிராவில் சமணர்களின் கோவில்கள் பதினாறு எஞ்சியுள்ளன. இவற்றில் சில கோயில்கள் மற்றும் படங்கள் சுமார் 2,000 ஆண்டுகளுக்கு முற்பட்டவையாகும். இந்நகரின் வடமேற்கு முனையில் பரிசுத்த நாசரேத்தின் ஆர்மேனியன் தேவாலயம் அமைந்துள்ளது மற்றும் கொல்கத்தா பகுதியில் அமைந்துள்ள மூன்று ஆர்மேனியன் கிரித்துவ தேவாலயங்களில் இதுவும் ஒன்றாகும்.
கல்வி
பாராபாகும் மேல்நிலைப் பள்ளி, பாராபசார் மேல்நிலைப் பள்ளி மற்றும் பாராபசார் மகளிர் உயர்நிலைப் பள்ளி ஆகிய இரண்டு கல்வி நிலையங்கள் பாராபசார் நகரில் அமைந்துள்ளன. பாராபசார் பிக்ராம் துடு நினைவு கல்லூரி என்ற ஒரே ஒரு கல்லூரி மட்டுமே இங்கு உள்ளது.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:புருலியா மாவட்டம்
ஆவியாதல் உள்ளீட்டு வெப்பம்
thumb|right|450px|உருகி கொதிநிலையில் நீர்மமாக இருக்கும் துத்தநாகம் ஆவியாக மாற தேவைப்படும் வெப்பம் படத்தில் காட்டப்பட்டுளது. சூழ் அழுத்தம் கடல்மட்ட காற்றழுத்தம். ஒரு மோல் ஆளவு துத்தநாகத்திற்கான அளவீடு. ஆவியாதல் உள்ளீட்டு வெப்பம் (ΔH°v) is 115 330 ஜூ/மோல் (J/mol).படத்தில் ஒரு மோல் அளவு துத்தநாகம் உருகி நீராகும் உள்ளீட்டு வெப்பமும் (ΔH°m) 7323 J/mol காட்டப்பட்டுள்ளது. ஆவியாதல் உள்ளீட்டு வெப்பம் (heat of vaporization) என்பது கொதிநிலையில் உள்ள, ஒரு குறிப்பிட்ட அளவு நீர்மப் பொருளை வளிம நிலைக்கு (ஆவியாக) மாற்றுவதற்குத் தேவையான வெப்பம் (வெப்ப ஆற்றல்) ஆகும். பொதுவாக, இது கி.ஜூ/மோல் அலகில் குறிப்பிடப்படுகின்றது. எனினும், கி.ஜூ/கிகி, கி.க/மோல், கலோரி/கிராம், பிடியு/இறா ஆகிய அலகுகளிலும் அளக்கப்படுவது உண்டு.
பகுப்பு:வேதியியல்
கணம்புல்ல நாயனார்
கணம்புல்ல நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். வடவெள்ளாற்றுத் தென்கரையிலே அமைந்த இருக்கு வேளூரிலே அவ்வூர்க் குடிமக்களின் தலைவராய்த் திகழ்ந்தவர் கணம்புல்லர். அவர் சிவபக்தியும் பெருஞ்செல்வமும் உடையவராய் விளங்கினார். “மெய்ப்பொருளாவது திருவடியே” எனும் கொள்கையினரான இவர் செல்வப் பயன் திருவிளக்கெரித்தலே என்று எண்ணி திருவிளக்குப் பணிசெய்து வாயாரப் பாடி வழிபட்டு வந்தார். நெடுநாட்களாக இப்பணி செய்துவந்த நாயனார்க்குத் திருவருளாலே வறுமை வந்தெய்தியது. அதனால் ஊரைவிட்டு நீங்கித் தில்லையை அடைந்து தம் வீடு முதலியவற்றை விற்று விளக்கேற்றி வந்தார். அவரிடமிருந்த பொருள் யாவும் ஒழிந்து போகும் நிலை நேர்ந்தது. அவர் பிறரிடம் இரத்தற்கு நாணினார். தமது உடல் முயற்சியினால் அரிந்து கொண்டு வந்த கணம்புல்லினை விலைப்படுத்தி அப்பொருளினால் நெய் பெற்று விளக்கெரித்து வந்தார். அதனால் அவருக்கு கணம்புல்லர் என்று பெயராயிற்று.
“கறைகண்டன் கழலடியே காப்புக் கொண்டிருந்த கணம்புல்ல நம்பிக்கும் (காரிக்கும்) அடியேன்” – திருத்தொண்டத் தொகை
ஒருநாள் அவர் கொண்டு வந்த புல் எவ்விடத்தும் விலை போகாததாயிற்று. விளக்கேற்றும் பணி முட்டாதிருத்தற் பொருட்டு அப்புல்லையே மாட்டி விளக்கெரித்தார். ஆனால் அது தாம் நியமாகவே மேற்கொண்ட யாம அளவு வரை எரிக்கப் போதாததாயிற்று. நாயனார் அன்பினால் எலும்பும் உருக கணம்புல்லைப்போன்ற தமது திருமுடியினையே விளக்காக மாட்டி எரித்தனர். தலையாய அத்திருவிளக்குப் பணியால் இருவினைத் தொடக்கையும் எரித்தொழித்தார். இறைவர் அவருக்கு மங்கலமாம் பெருங்கருணை வைத்தருளினார். அவர் சிவலோகத்தில் இறைஞ்சி இன்பமுடன் அமர்ந்தனர்.
மேற்கோள்கள்
பகுப்பு:நாயன்மார்கள்
சென்னைக் கடற்கரை தொடருந்து நிலையம்
சென்னை கடற்கரை தொடருந்து நிலையம் (Chennai Beach railway station, நிலையக் குறியீடு: MSB) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்நிலையம் மெட்ராசு கடற்கரை என்ற பெயரால் சுருக்கமாக அழைக்கப்படுகிறது. பாரிமுனையில் உள்ள தெற்கு ரயில்வே வலையமைப்பின் ஓர் தொடருந்து நிலையமாக, சென்னை கடற்கரை தொடருந்து நிலையம் இயங்குகிறது. சென்னை மாநகரத்திலிருந்து புறநகர் பகுதிகளுக்கு செல்லும் விதமாக உருவாக்கப்பட்ட, சென்னை மற்றும் தாம்பரத்தை இணைத்து சென்னை புறநகர் இருப்புவழி என்ற பெயரில் தொடருந்து சேவையை இந்த நிலையம் வழங்குகிறது. மேலும் இந்நிலையம் சென்னை பறக்கும் இரயில் திட்டத்தையும் ஒரு சில பயணிகள் இரயில்களின் புறநகர் சேவைகளுக்கும் சேவை செய்கிறது. அதேவேளையில் பறக்கும் இரயில் திட்டத்தின் வடக்கு முனையமாகவும், இந்நிலையம் செயல்படுகிறது. சென்னை உயர் நீதிமன்ற அருகில் இருந்ததால் இந்த தொடருந்து நிலையத்துக்கு சென்னை கடற்கரை என பெயரிடப்பட்டது. இது பின்னர் சென்னை துறைமுகத்தின் ஒரு பகுதியாக கட்டப்பட்டது. சில கிலோமீட்டர் தொலைவில் அமைந்துள்ள மெரினா கடற்கரையை முன்னிலைப்படுத்திய பெயர் இதுவல்ல. பறக்கும் இரயில் திட்டத்தில் சேப்பாக்கம், திருவல்லிக்கேணி, கலங்கரைவிளக்கு போன்ற நிலையங்கள் சென்னை மெரீனா கடற்கரைக்கான பயணிகள் சேவையை வழங்குகின்றன. இரயில் நிலையத்தில் 1500 சதுர மீட்டர் பரப்பளவில் ஒரு திறந்த வெளி வாகன நிறுத்துமிட வசதி உள்ளது. இந்த நிலையம் உயர் நீதிமன்றம் மற்றும் பிராட்வே எனப்படும் பாரிமுனைக்கு அருகில் அமைந்துள்ளது. இந்நிலையத்திற்கு வெளியே சிறிய கடைகளில் வெளிநாட்டு பொருட்களை விற்பனை செய்யும் பர்மா பசார் உள்ளது. பெரும்பாலான அரசாங்க அலுவலகங்கள் மற்றும் சில வங்கிகளின் தலைமையகங்கள் மற்றும் பாரி குழுமத்தின் அலுவலகங்கள் நிலையத்திற்கு அருகில் அமைந்துள்ளன. சென்னையின் இரயில் வலைப்பின்னலின் பெரும்பகுதிக்கு ஒரு மைய முனையமாக இருப்பது மட்டுமல்லாமல், வடக்கு மற்றும் வடமேற்கு சென்னைக்கு செல்ல வேண்டிய பயணிகளுக்கான முக்கிய பேருந்து போக்குவரத்து மையமாகவும் இந்த நிலையம் விளங்குகிறது. உள்ளூர் பேருந்துகளில் பெரும்பாலானவை நிலையத்திற்கு அருகில் அமைந்துள்ளன.
அமைவிடம்
சென்னை நகரின் கிழக்கு பகுதியில் சென்னை கடற்கரை இரயில் நிலையம் அமைந்துள்ளது. துறைமுகத்திற்கு அருகிலுள்ள கடற்கரையை இப்பாதை அடைகிறது. வரலாற்று சிறப்பு மிக்க ஜார்ஜ் டவுன் இதன் அருகில் அமைந்துள்ளது. இந்த இரயில் நிலையம் வடக்கு மற்றும் தெற்கு பாதைகளை ஒன்றிணைக்கும் இடமாகவும் செயல்படுகிறது. சென்னை புறநகர் ரயில்வே வலையமைப்பின், மையப் புள்ளியாக அமைகிறது. சென்னை பன்னாட்டு விமான நிலையத்திலிருந்து, இந்நிலையம் 21 கிலோமீட்டர் தொலைவில் அமைக்கப்பட்டுள்ளது. மேற்கில் இராஜாஜி சாலையும், கிழக்கில் சென்னை துறைமுகம் போன்றவை இவ்வளாகத்திற்கு எல்லையாக உள்ளன. பிரதான நுழைவாயில் இராஜாஜி சாலையில் பொது தபால் நிலையத்திற்கு எதிரே அமைந்துள்ளது. இந்த நிலையம் சென்னை துறைமுகத்துடன் ஒரு நடை பாலம் மூலம் இணைக்கப்பட்டுள்ளது.
வசதிகள்
இந்நிலையத்தில் இரண்டு நடை பாலங்கள் உள்ளன. வடக்கு மற்றும் தெற்கு முனைகளில், தலா ஒரு பாலம் அமைக்கப்பட்டுள்ளது. எட்டாவது நடைமேடையின் வழியாக நான்காவது நடை மேடையை இப்பாலங்கள் இணைக்கின்றன. தெற்கு முனையிலுள்ள கால் நடை பாலம் சென்னை துறைமுகம் வரை நீண்டு, துறைமுகத்தை ரயில் நிலையத்துடன் இணைக்கிறது. பின்னர் இராஜாஜி சாலையின் மேற்கு புறத்திலும் நடைபாலம் நீட்டிக்கப்பட்டது. இரயில்வே திட்டத்தின் கீழ் பொது நிதியில் இருந்து பத்து முன்பதிவு செய்யும் இடங்கள் மற்றும் ஒரு பெரிய பார்வையாளர் மண்டபம் கொண்ட புதிய இட ஒதுக்கீடு மையம் போன்றவை 2013 இல் கட்டப்பட்டன.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள்
கனிகிரி சட்டமன்றத் தொகுதி
என்பது ஆந்திரப் பிரதேச சட்டமன்றத்துக்கான தொகுதியாகும். இது ஒங்கோல் மக்களவைத் தொகுதிக்கு உட்பட்டது.
உட்பட்ட பகுதிகள்
இது பிரகாசம் மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:பிரகாசம் மாவட்டம்
சூல்பை முறுக்கம்
சூல்பை முறுக்கம் அல்லது சூலக முறுக்கம் (Ovarian torsion) என்பது சூல்பையானது மற்ற உள்ளுறுப்புகளுடனான இணைப்பில் சற்று முறுக்கிக் காணப்படுதலாகும். இதனால் இரத்த ஓட்டமானது அப்பகுதிக்குக் குறைந்து காணப்படும். இடுப்பெலும்பு அல்லது இடுப்புப் பகுதியின் ஒரு புறத்தில் மட்டும் பொதுவாக வலியேற்படும். பொதுவாக திடீரென வலி ஏற்படும் ஆனால் இது அனைவருக்கும் எப்பொழுதும் ஏற்படுவதில்லை. பிற அறிகுறியாகக் குமட்டலும் ஏற்படும். தொற்றுநோய்கள், குருதிப் போக்கு அல்லது மலட்டுத்தன்மை ஆகியவை இதனால் ஏற்படும் சிக்கல்களாகும்.
சூலக நீர்க்கட்டிகள், சூலகம்விரிவடைதல், சூலகக் கட்டிகள், கருத்தரிப்பு, மகப்பேறுக்கான சிகிச்சைகள், குழந்தைப் பிறப்பைத் தடுக்க கருமுட்டைவரும் குழாயைக் கட்டுதல்  ஆகியவை சூலக முறுக்கத்திற்கான தீவிரக் காரணிகளாகும். யோனிவழி மீயொலிச் சோதனை, குறுக்குவெட்டு வரியோட்டப் படம் ஆகியவை மூலம் நோய் கண்டறியப்படுகிறது. ஆனால் இவையே நோய்க்கண்டறிவதற்கான முற்றிலும் சரியான வழியல்ல. அறுவை சிகிச்சை மட்டுமே துல்லியமான நோய்க்கண்டறிதல் முறையாகும்.S
அறுவை சிகிச்சை மூலம் சூல்பை முறுக்கத்தை நீக்கலாம் அல்லது சூல்பையை அதனிடத்தில் சரியாகப் பொருத்தலாம் அல்லது அதனை நீக்கிவிடலாம். நீண்டகாலமாக இது நீடித்தாலும் கூட அடிக்கடி இதனை சரிசெய்துகொள்ளலாம். முன்பே கருப்பை முறுக்கமுடையவர்களில் கூட 10% பேர் மட்டுமே இதனால் பாதிக்கப்படும் வாய்ப்புள்ளது.. நோய்க்கண்டறிதலானது ஒப்பீட்டளவில் மிகவும் அரிதாகவே காணப்படுகிறது. 1,00,000 பெண்களில் 6 விழுக்காடு பெண்கள் ஆண்டுதோறும் இதனால் பாதிப்புக்குள்ளாகின்றனர்T. சூல்பை முறுக்கமானது பொதுவாக இனப்பெருக்க வயதுக் காலங்களில் எந்த வயதுப் பெண்களுக்கு வேண்டுமானாலும் இது நிகழக்கூடும்.. .
நோய்க்கூறு உடலியல்
சூலகத்தின் அதிக வளர்ச்சியானது அதன் முறுக்கத்துடன் தொடர்புடையது. இனப்பெருக்க வயதில் உடற்கூறியல் முனையங்களின் வளர்ச்சி இச்சுழற்சிக்கான ஆபத்தான காரணியாகும். முறுக்கத்திற்கான பொதுவான காரணி சூலகத்தில் சூலகக்கட்டிகளால் ஏற்படும் பாதிப்பாகும். சூலக முறுக்கத்தினால் பால்லோப்பியன் குழாயும் அதனோடு சுற்றிப் படர்ந்து பரவியுள்ள கருப்பைத் தசைநார்களும் முறுக்கியபடி காணப்படும்.சில அரிதான நேரங்களில் இத்தசை நார்கள் சூலகத்துடன் 80 விழுக்காடு வலப்பக்கமாகச் சற்று மேலோங்கிக் காணப்படும்.
மேற்கோள்கள்
பகுப்பு:உடற்கூற்றியல் நிலை பகுப்பு:நோய்கள் பகுப்பு:சூல்பை நோய்கள் பகுப்பு:மகளிர் மருத்துவவியல் பகுப்பு:மகளிர் நலம்
கழுநீர் (மலர்)
கழுநீர் மலர் பொய்கை முதலான நீர்நிலைகளில் பூக்கும்.
அடிக்குறிப்பு
பகுப்பு:சங்க கால மலர்கள்
கீழநாச்சிகுளம் அய்யனார் கோயில்
கீழநாச்சிகுளம் அய்யனார் கோயில் தமிழ்நாட்டில் மதுரை மாவட்டம், கீழநாச்சிகுளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கலியுக மெய் அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சஞ்சய் ரால்
சஞ்சய் ரால் (Sanjay Raul, பிறப்பு: அக்டோபர் 6 1976) ஒரு இந்தியத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டில் கலந்து கொண்டுள்ளார். இவர் 1996 – 1997 ஆண்டுகளில் இந்தியா அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
சோசப்பு பிரீசிட்லி
thumb|150px|உயிர்வளி என்று கூறப்படும் [[ஆக்ஸிஜன்|ஆக்ஸிஜனைக் கண்டுபிடித்த ஜோசப் பிரீஸ்ட்லி]]